Wasted Love

«**Wasted Love**» er debut­singelen til den austerrikske songaren JJ. Låten vart gjeven ut 6. mars 2025 og er skriven av JJ sjølv saman med Teodora Špirić og Thomas Thurner. Songen var det austerrikske bidraget i Eurovision Song Contest 2025, der han vann konkurransen med 436 poeng. I prosessen vart songen den første vinnarsongen for Austerrike sidan Conchita Wurst sin siger i 2014 med «Rise Like a Phoenix».

JJ skildrar sjølv songen som ei skildring av eigne personlege erfaringar med ulykkeleg kjærleik og dei motstridande kjenslene mellom smerte og skjønnheit. Songen fekk god mottaking i dei fleste kritiske meldingar, med ros for både den musikalske komposisjonen og JJ sine vokale evner. Etter sigeren i konkurransen oppnådde «Wasted Love» kommersiell suksess i ei rekkje land, og toppa listene i heimlandet Austerrike og i Hellas, nådde topp fem i Litauen og Sveits, og topp ti i fem ytterlegare land. Songen vart òg sertifisert til gull av IFPI Austerrike.

## Bakgrunn og komposisjon

«Wasted Love» vart skriven av Johannes Pietsch (som er profesjonelt kjend som JJ), Teodora Špirić (profesjonelt kjend som Teya) og Thomas Thurner, med produksjon handtert av Thurner, Pele Loriano og Wojciech Kostrzewa. Špirić representerte Austerrike i Eurovision Song Contest 2023 saman med Salena med låta «Who the Hell Is Edgar?». Ifølgje *Kleine Zeitung* vart songen laga på éin dag sommaren 2024. Låten vart gjeven ut 6. mars 2025.

I presseframsyn og intervju fortalde JJ at songen var inspirert av eigne erfaringar med ulykkeleg kjærleik i 2024, og skildra kjensla som å «flyte på ein skøyr papirbåt på havet» som går i oppløysing. Han la vidare til at kjensla var «ubestrideleg vakker i denne naive hengivenheita. For til sjuande og sist er det vakkert berre å vere i stand til å elske – uansett kor bortkasta det er.» Seinare understreka han at han ønskte å framheve kor viktig kjærleik er for menneskeslekta, og sa på ein pressekonferanse: «Kjærleik vinn. I songen min snakka eg om korleis kjærleiken er bortkasta, men kjærleik vinn. Sprei kjærleik, gløym hat, kjærleik er den sterkaste krafta.»

## Musikkvideo og promotering
Saman med lanseringa av songen vart det òg sleppt ein musikkvideo, regissert av Vesely Marek. Videoen vart filma fleire stader i Austerrike, mellom anna i ein furuskog nær Wiener Neustadt, på ei dykkeskule, i eit studio i Niederösterreich og i eit teater i Baden bei Wien. Filminga gjekk føre seg over fem dagar i februar 2025. I ein uttale til *Wiwibloggs* sa Marek at videoen var delt inn i fem akter og skildra ei «visuell reise inn i den djupe avgrunnen av ulykkeleg kjærleik». Eitt av bileta i musikkvideoen viser JJ som set ein papirbåt på vatnet, som deretter søkk.

For å promotere songen deltok JJ på fleire Eurovision-førearrangement i mars og april 2025, mellom anna Eurovision in Concert 5. april, London Eurovision Party 13. april og Pre-Party ES 19. april. Den 11. april slepte JJ òg ein duett-mashup av «Wasted Love» og «Rise Like a Phoenix», den Eurovision-vinnande låten frå 2014, saman med artisten Conchita Wurst.

## Kritikk og mottaking
### Austerrikske medium og personlegdomar
Klemens Patek i *Die Presse* skildra songen som ein «godt avrunda låt utan å verke for tilgjort» samanlikna med andre bidrag i konkurransen, og rosa den musikalske komposisjonen i versa. Ljubiša Tošić i *Der Standard* berømte både JJ sine vokale evner og den energirike musikalske komposisjonen, og slo fast at songen var ein «perfekt match for Eurovision Song Contest». Andi Knoll, Austerrike sin Eurovision-kommentator, sa til *Kurier* at han meinte songens klassiske musikalske komposisjon var «utruleg austerriksk», og la til: «Det er ei opera på tre minutt. Og sjølv om det er så krevjande, er det òg så fengande.» «Wasted Love» fekk òg positiv mottaking frå fleire tidlegare austerrikske Eurovision-deltakarar, inkludert  (1991),  (2003) og Vincent Bueno (2020 og 2021).

### Eurovision-relaterte og internasjonale medium
I ein *Wiwibloggs*-vurdering med fleire kritikarar fekk «Wasted Love» 7,87 av 10 poeng, og vart nummer fem av dei 37 songane som deltok i årets Eurovision på nettstaden si årlege rangering. Doron Lahav frå *ESC Beat* rangerte songen på fjerdeplass totalt, og skreiv at «dette er ein av dei få songane som gav meg vinnarvibbar i år» på grunn av den musikalske komposisjonen og den gradvise oppbygginga i intensitet. Jon O'Brien, skribent for *Vulture*, plasserte songen på tolvteplass og skildra han som eit «overdramatisk verk», men innrømde at «klassiske puristar» neppe ville like songen – særleg fordi outroen «plutseleg svingar frå konserthallen til eit lager-rave».
Rob Picheta, journalist for amerikanske CNN, rangerte songen på andreplass av dei 26 finalistane i Eurovision Song Contest 2025, og rosa JJ sine vokale evner og slo fast at det var «den beste låta i konkurransen». Han meinte likevel at songen var «altfor lik «»», noko han trudde kunne svekkje vinnarsjansane. Ed Potton i *[[The Times]]* rangerte songen på åttandeplass av finalistane, gav han fire av fem stjerner og rosa både vokalprestasjonen og den «dunkande techno-finalen».

Glen Weldon i NPR tok songen med i heiderlege nemningar på lista si over dei beste Eurovision-songane i 2025, og skildra songen som «ein stor skål med opera­-saus med litt klubb-banger strødd på». Eva Frantz i Yle gav songen 8 av 10 poeng, og meinte at songen hadde gode sjansar til å score høgt hos juryane, men innrømde at likskapane med Nemo sin Eurovision 2024-vinnar «The Code» kunne svekkje sjansane for siger. Robert Hoftun Gjestad i *[[Aftenposten]]* gav songen 5 av 6 poeng, og rosa JJ sine «kraftfulle» vokale evner og songens overgang til den energirike techno-finalen. Neil McCormick i *[[The Daily Telegraph]]* skildra songen som ein «pretensiøs lapskaus av stilartar som du eigentleg berre får på Eurovision», og meinte han var «tilkonstruert og djupt irriterande dersom du lyttar meir enn éin gong». Den tyske satirikaren Jan Böhmermann sa på eit FM4-radioprogram at «vi meiner JJ må bli nummer ein… Dersom JJ klarer å framføre som på singelen… ja, då har JJ verkeleg ein sjanse til å vinne!»

## Eurovision Song Contest 2025
### Intern utveljing
Den austerrikske kringkastaren, Österreichischer Rundfunk (ORF), kunngjorde offisielt deltakinga si i Eurovision Song Contest 2025 den 7. september 2024 og valde å plukke representanten sin gjennom intern uttaking. I oktober 2024 vart det meldt i austerrikske medium at åtte bidrag frå sju artistar – inkludert Dodo Muhrer, som representerte Austerrike i 2015 som del av , samt Johannes Pietsch, Kayla Krystin, Nnoa og Philip Piller – hadde blitt kortlista etter ein live-castingrunde i ORF-studioa. Den 30. januar 2025 vart «Wasted Love», framført av Pietsch under artistnamnet JJ, presentert av ORF som det austerrikske bidraget til Eurovision Song Contest 2025 under radiosendinga Ö3-Wecker. «Wasted Love» vart vald ut frå dei åtte kortlista bidraga av eit panel på 30 lokale og internasjonale musikk- og Eurovision-ekspertar, i tillegg til nesten 30 internasjonale OGAE-fanklubbrepresentantar frå fem land og ORF sitt Eurovision-team.

### I Eurovision Song Contest
Eurovision Song Contest 2025 fann stad i St. Jakobshalle i Basel i Sveits, og bestod av to semifinalar den 13. og 15. mai og finalen den 17. mai 2025. Under semifinaletrekkinga den 28. januar 2025 vart Austerrike trekt til å delta i den andre semifinalen, der dei skulle opptre i fyrste halvdel av showet. JJ vart seinare trekt til å opptre som nummer seks, etter Parg frå Armenia og før  frå Hellas.

Til Eurovision-framføringa vart Sergio Jaen utnemnd som regissør for iscenesetjinga. Framføringa viste JJ åleine i eit svart dongerikostyme designa av den finske designaren Teemu Muurimäki; ifølgje Muurimäki var antrekket «inspirert av ein stormfull, svart havflate». Framføringa vart filma gjennom eit svart-kvitt-filter og inneheldt ei båtrekvisitt laga av kassar, ein trekonstruksjonsmast og eit kvitt segl. Under framføringa gjorde JJ koreografi som symboliserte ei båtferd på opprørt hav, der han kjempa for å halde seg fast i båten medan ein vindmaskin blæs under den andre refrenget. Mot slutten av framføringa dukkar det opp LED-bakgrunn med bølgjer og stormskyer kombinert med strobelys, som forsterkar eit kaotisk uttrykk. Til slutt roar stormen seg, og bakgrunnen viser eit fyrtårn som eit symbol på von. «Wasted Love» kvalifiserte seg til finalen med ein femteplass i semifinalen og 104 poeng. 

JJ gjentok framføringa si i finalen den 17. mai. Songen vart framført som nummer ni, etter Remember Monday frå Storbritannia og før Væb frå Island. Etter resultata vart JJ ståande med ein totalsum på 436 poeng, med 258 poeng frå juryane – det høgaste juryscoren av alle finalistane, og 178 poeng frå telefonrøystinga. Poengsummen var nok til å sikre sigeren, med 79 poengs margin til andreplassen,  sin «New Day Will Rise» frå Israel. Når det gjeld juryen fekk songen åtte sett med 12 poeng. Derimot fekk han ingen sett med 12-poeng frå telefonrøystene; det høgaste var fem sett med 10 poeng. I ein pressekonferanse etter sigeren oppmoda JJ publikum om å prioritere og spreie kjærleik. JJ, som identifiserer seg som skeiv, la seinare til at som den tredje skeive vinnaren på rad i Eurovision Song Contest, representerte sigeren hans «ei fantastisk aksept og likestilling for alle».
### Reaksjonar på framføringa og sigeren
I ein *[[The Guardian|Guardian]]*-liveblogg rosa Martin Belam sjangerskiftet i songen, spådde ein topp-tre-plassering og la til: «Eg har òg lagt han til på mi «all-time Eurovision bangers»-speleliste… Eg vil verkeleg at han skal vinne.» Andrea M. Rosa del Pino i *El Mundo* skildra JJ si framføring som sterk på grunn av den «usamanliknande røysta hans» og la til at «på slutten av framføringa var dei euforiske ropa endå høgare. Det var 37 sekund med bråk.» Carlos Marcos i *El País* rosa koreografien og dei vokale evnene til JJ, men meinte det var synd at «han ikkje er akkompagnert av ein betre song». Bianca Schofield i *The Times* skildra songen som ein «pliktballade akkompagnert av haugevis med tørris», og samanlikna han med bidraga til Montenegro, Serbia og Israel det året.

I respons til sigeren meinte Mark Beaumont i *[[The Independent]]* at sidan songen var den andre opera-pop-vinnaren på rad, kunne ein «vente at framtidige Eurovisjonar blir gjennomtrukne av spor som liknar rave-remiksar av Tosca. Og at arrangementet i stadig større grad blir meir visuelt enn melodisk.» Gert Korentschnig i *Kurier* skreiv at songen synte fram JJ si «allsidige personlegdom» og at han var ein «verdig arvtakar etter  og Conchita i ESC». Felix Bayer i *Der Spiegel* samanlikna sigeren med fjorårets vinnar «» av Nemo, og skreiv at begge songane hadde «ein rask rekkjefølgje av svært ulike musikalske delar. Dette eignar seg igjen godt til å fortelje ei historie med skiftande bilete.» Bayer la til at kjærleiksbodskapen i songen var «ei melding som ikkje kan vere feil i desse tider». Thomas Renggli i *Die Weltwoche* rosa framføringa og skreiv at JJ «gjer det klart kva som skal til for å få juryen og publikum til å snu seg: store rørsler, god stemme, ein konsis song og den tilhøyrande historia som òg fengjer det skeive publikummet».

## Listeplasseringar

## Kjelder

**Denne artikkelen bygger på «[[:en:Wasted Love|Wasted Love]]» frå , den 3. desember 2025.*